དེ་ཡང་ཧྥུ་རན་སི་སོགས་རྒྱལ་སྤྱིའི་གསར་འགྱུར་བརྒྱུད་ལམ་ཁག་ཅིག་ཏུ་གནས་ཚུལ་ཐོན་པ་ལྟར་ན།རྒྱ་ནག་གཞུང་དང་ལྟ་བ་ཐ་དད་འཛིན་མཁན་གྱི་མི་སྣ་སྐད་གྲགས་ཅན་དང་རྒྱ་ནག་གི་འགྲོ་བ་མིའི་རྟོག་ཞིབ་ཞེས་པའི་རྒྱ་ནག་གི་དམངས་ཁྲོད་ཀྱི་ཚོགས་པ་གསར་འཛུགས་གནང་མཁན་ཆིན་ཡོང་མེས་འཛིན་བཟུང་བྱས་ནས་ལོ་གསུམ་གྱི་རྗེས་སུ།ཟླ་བ་འདིའི་སྤྱི་ཚེས་༡༡ཉིན་རྒྱ་ནག་ཧུའུ་པེ་ཝུའུ་ཧན་གྲོང་ཁྱེར་འབྲིང་རིམ་ཁྲིམས་ཁང་གིས་རྒྱལ་ཁབ་མགོ་རྟིང་སློག་རྩིས་ཀྱི་ནག་ཉེས་བཙུགས་ཏེ་ལོ་བཅུ་གསུམ་གྱི་ཁྲིམས་ཆད་དང་།ཆབ་སྲིད་ཀྱི་ཁེ་དབང་ལོ་གསུམ་རིང་འཕྲོག་ཡོད་པ་རེད།ཡིན་ནའང་ད་ལྟའི་བར་ཆིན་ཡོང་མེས་ཀྱི་ཁྲིམས་རྩོད་པའི་གནས་ཚུལ་འདིའི་ཐད་ལན་འདེབས་གང་ཡང་བྱས་མེད་པ་དང་།ཁྲིམས་ཁང་གི་གཞུང་འབྲེལ་དྲ་བའི་ཐོག་ཏུའང་གྱོད་དོན་འདིའི་གནས་ཚུལ་ཞིབ་ཕྲ་དང་ཁྲིམས་ཆད་གཅོད་དགོས་པའི་རྒྱུ་རྐྱེན་སྐོར་གསལ་བཤད་གང་ཡང་བྱས་མེད་པ་རེད།